Okresná prokuratúra Galanta 
Obrancov mieru 2, 924 29 Galanta 1

Sp. zn. : 3 Pv 529/14/2202	Galanta, 17.3.2015
EEČ : 2-17-46-2015

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov

Rozhodol: 	prokurátorka Okresnej prokuratúry Galanta
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX 
	sídlo organizácie: XXXXX, 
Obsahom zmieru je:
a.	Suma odovzdaná štátu na peňažnú pomoc obetiam trestnej činnosti: 100,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Obv.odd. PZ Galanta pod spisovou značkou ORP-870/GA-GA-2014.
dňa 20.06.2014 v čase od 14.00 hod. do 22.00 hod. počas poobednajšej zmeny zobral zo skladu spoločnosti XXXXX so sídlom Gáň 318 notebook značky Samsung, model NP90553G-KO5AT, výrobného čísla JJZF91MF600214L, ružovej farby, ktorý si schoval do igelitovej tašky a následne po ukončení zmeny s touto taškou prešiel na recepcii výstupnou kontrolou cez bezpečnostnú bránu, na ktorej sa po prejdení spustila signalizácia, čím poškodenej spoločnosti XXXXX so sídlom Gáň 318 spôsobil škodu krádežou podľa odborného vyjadrenia vo výške 565,- Eur, 

naplňujúci znaky prečinu krádeže podľa § 212 odsek 1 Tr. zák., pričom nie sú pochybnosti o tom, že jeho vyhlásenie bolo vykonané slobodne, vážne, zrozumiteľne a určito.

Poškodená spoločnosť XXXXX B.V, organizačná zložka si v trestnom konaní neuplatnila náhradu škody, pretože odcudzený notebook značky Samsung, model NP90553G-KO5AT, výrobného čísla JJZF91MF600214L, ružovej farby  bol vrátený v nepoškodenom stave. Poškodený uviedol, že v súvislosti s náhradou škody a inej ujmy sú jeho nároky v celom rozsahu uspokojené, pričom písomne súhlasil so zmierom. 

Odôvodnenie: 
Uznesením povereného príslušníka Obvodného oddelenia Policajného zboru v Galante, Okresného riaditeľstva PZ v Galante pod sp. zn. ORP-XXXXX2014 zo dňa 14.07.2014 bolo podľa § 199 ods. 1 Trestného poriadku začaté trestné stíhanie a zároveň podľa § 206 ods. 1 Tr. por. vznesené obvinenie XXXXX pre prečin krádeže podľa § 212 odsek 1 Tr. zák. na tom skutkovom základe tak, ako je to uvedené  vo výrokovej časti tohto uznesenia.

Preskúmaním príslušného spisového materiálu som zistila, že v predmetnej trestnej veci sa koná o prečine, na ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 ods. 1 Trestného poriadku, t. j. 5 rokov.

Obvinený XXXXX pred probačným a mediačným úradníkom Okresného súdu Galanta slobodne, vážne a určito vyhlásil, že spáchal skutok, za ktorý je stíhaný.

Poškodená spoločnosť XXXXX B.V, organizačná zložka, v zast. XXXXX si v trestnom konaní neuplatnila náhradu škody, pretože odcudzený notebook značky Samsung, model NP90553G-KO5AT, výrobného čísla JJZF91MF600214L, ružovej farby bol vrátený v nepoškodenom stave a nevznikla im žiadna škoda. Poškodený uviedol, že v súvislosti s náhradou škody a inej ujmy sú jeho nároky v celom rozsahu uspokojené, pričom písomne súhlasil so zmierom. 

Obvinený dňa 23.02.2015 odovzdal sumu určenú na pomoc obetiam trestnej činnosti vo výške 100,- Eur. Podľa § 224 odsek 1, odsek 2 Trestného poriadku sa poškodený a obvinený dohodli, že suma 100,- Eur bude určená štátu na peňažnú pomoc poškodenými trestnými činmi.

Označenú sumu možno považovať za primeranú závažnosti spáchaného trestného činu.

Obvinený a poškodený s týmto spôsobom vybavenia veci vyslovili súhlas.

Z odpisu  registra trestov obvineného vyplýva, že obvinený nebol doposiaľ súdne trestaný. Z ústrednej evidencii priestupkov Ministerstva vnútra Slovenskej republiky vyplýva, že obvinený nemá žiadne záznamy. Z miesta trvalého bydliska obce Kráľov Brod je hodnotený pozitívne. 

Podľa § 220 ods. 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje 5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený:
a) vyhlásil, že spáchal skutok, za ktorý je stíhaný a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestný činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu,

a vzhľadom na povahu, závažnosť spáchaného činu, na mieru, akou bol trestným činom dotknutý verejný záujem, na osobu obvineného a jeho osobné a majetkové pomery považuje takýto spôsob rozhodnutia  za dostačujúci.

Podľa § 224 ods. 1 Trestného poriadku peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona.

Podľa § 224 ods. 2 Trestného poriadku z peňažnej sumy určenej na všeobecne prospešné účely musí obvinený určiť aspoň 50 % štátu na peňažnú pomoc poškodeným podľa osobitného zákona.

Vzhľadom na povahu a závažnosť spáchaného trestného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery, som dospela k záveru, že boli splnené všetky zákonné podmienky na postup podľa  § 220 a nasl. Trestného poriadku, a že takýto spôsob rozhodnutia je dostačujúci. 

Podľa § 215 ods. 1 písm. g) Trestného poriadku prokurátor zastaví trestné stíhanie, ak sa schváli zmier medzi obvineným a poškodeným.

Vzhľadom na to, že týmto rozhodnutím bol schválený zmier medzi obvinenou a poškodenou, súčasne bolo potrebné v súlade s § 215 ods. 1 písm. g) Trestného poriadku rozhodnúť aj o zastavení trestného stíhania vedeného proti obvinenému XXXXX.

Vzhľadom na všetky vyššie uvedené skutočnosti som preto rozhodla tak, ako je to uvedené vo výrokovej časti tohto uznesenia.

Poučenie: 
Proti tomuto uzneseniu nie je prípustná sťažnosť.

JUDr. Barbara Eliašová, LL.M
prokurátorka